Acmaeops
Acmaeops – ūsuočių (Cerambycidae) vabalų gentis. Vabalai nedideli, antsparniai platūs ir trumpi. Antenos nesiekia antsparnių viršūnėlių. Lervos pažeidžia spygliuočius ir lapuočius. Dažniausiai vystosi trūnijančiose ąžuolų šakose. Lėliukėmis virsta dirvoje, šalia pažeistų medžių. Vabalai sugaunami ant žiedų. Lietuvoje aptinkamos 4 rūšys: Acmaeops marginata Acmaeops smaragdula Acmaeops pratensis (kartais išskiriamas į Gnathacmaeops (Linsley & Chemsak 1972) gentį) Acmaeops septentrionis Kai kurie entomologai Acmaeops genčiai priskiria dar ir ąžuolinį medkirtį (Dinoptera (Acmaeops) collaris).